b"\n_START_ARTICLE_\nJuan Ortu\xc3\xb1o Such\n_START_SECTION_\nBiografia\n_START_PARAGRAPH_\nEn 1957 va ingressar a l'Acad\xc3\xa8mia General Militar i en 1961 es va graduar com a tinent. Fou instructor de suboficials a l'Acad\xc3\xa8mia d'Enginyers i en 1966 fou ascendit a capit\xc3\xa0. En 1970 es gradu\xc3\xa0 en l'Escola d'Estat Major i treball\xc3\xa0 en Intel\xc2\xb7lig\xc3\xa8ncia i Contraintel\xc2\xb7lig\xc3\xa8ncia. En 1978 va ascendir a comandant i fou destinat al nou Centre Superior d'Informaci\xc3\xb3 de la Defensa (CESID) fins 1982. En 1982 es va incorporar a la Divisi\xc3\xb3 i Coordinaci\xc3\xb3 i Plans d'Estat Major de l'Ex\xc3\xa8rcit, de manera que entre juny de 1985 i juliol de 1986 va estudiar Estat Major a l'acad\xc3\xa8mia de Fort Leavenworth (Kansas, EUA). En 1986 fou ascendit a tinent coronel i de 1989 a 1992 fou agregat militar a l'ambaixada d'Espanya a Londres. En 1992 va ascendir a coronel i fou nomenat cap de la secci\xc3\xb3 de l'\xc3\x80rea Mediterr\xc3\xa0nia de la Divisi\xc3\xb3 d'Intel\xc2\xb7lig\xc3\xa8ncia de l'Estat Major Conjunt de la Defensa (EMACON)._NEWLINE_En 1994 va ascendir a general de brigada i fou designat cap de la Divisi\xc3\xb3 de Plans i Organitzaci\xc3\xb3 de l\xe2\x80\x99Estat Major, i el 1996, despr\xc3\xa9s de ser ascendit a general de divisi\xc3\xb3, fou nomenat primer comandant de la For\xc3\xa7a Operativa R\xc3\xa0pida Europea (EUROFOR), amb seu a Flor\xc3\xa8ncia. En 1999 fou nomenat primer comandant de l'Euroc\xc3\xb2s i el 2000 va assumir el comandament del KFOR. A finals de 2001 va assumir el comandament de la For\xc3\xa7a de Maniobra de l'Ex\xc3\xa8rcit de Terra, durant el temps en qu\xc3\xa8 es va instal\xc2\xb7lar la Caserna General Terrestre d'Alta Disponibilitat a B\xc3\xa9tera, del que en ser\xc3\xa0 nomenat cap. c\xc3\xa0rrec que va ocupar fins al seu pas a la reserva el febrer de 2004."